सिल्ली (बाल कविता)
झुण्डक - झुण्ड आबै छै, उतरए पोखरि - डबरा - खत्ता ।
 जाहि ठाम मनुखक सञ्चर, ने उतड़ए ओ ताहि ठाम ।
 आबादीसँ दूर जलाशय, ठण्ढी - सिल्ली - धाम । ।
 उतड़ए शान्त जलाशय, खेलए - कूदए - भूख मेटाबए ।
 कनिञे कालमे उड़ए झुण्ड, ताकए फेर नऽव जलाशय । ।
 बत्तख सनि लागए धरती पर, दूर - गगन पानिकौआ ।
 मिथिलामे बुझले अछि सभकेँ, जीहक बड़ चटकार ।
 मांसु लेल सिल्ली केर होइतछि, गामे - गाम शिकार । ।
 *१ - पानिकौआ आ सिल्ली दुहु चिड़ै पानिमे उतड़बासँ पहिने पूरा क्षेत्र केर आकाशीय सर्वेक्षण करैत अछि आ मनुक्खसँ सुरक्षित दूरी देखलाक बादे पानिमे उतरैत अछि । ई सर्वेक्षण एक वा एकाधिक बेर ताहि क्षेत्रविशेषक चक्कर काटि कऽ कएल जाइत अछि । पानिकौआ ई सर्वेक्षण प्रायः एकल स्वरूपमे करैत अछि जखनि कि सिल्ली सामुहिक रूपसँ ।
 *२ - पानिमे हेलैत काल सिल्ली बत्तख सनि लागैत अछि जखनि कि आकाशमे उड़ैत काल पानिकौआ सनि । पर बत्तख एतेक ऊँच कखनहु नञि उड़ैत अछि आ पानिकौआ एतेक पैघ झुण्डमे कहियो नञि देखाई दैत अछि ।
 मैथिली पाक्षिक इण्टरनेट पत्रिका "विदेह" केर 195म अंक (01 फरबरी 2016) (वर्ष 9, मास 98, अंक 154) केर "बालानां कृते" स्तम्भमे प्रकाशित । 